經數: 一八五九

經名: 肇論疏卷中

頁數: 一八一

上	欄

滅焉起者. 旣無有心. 無可生滅也. 然非無心

下. 非是木石之無心. 但是無知之無心. 故曰

無心心. 應亦如是也. 是以應會則信若四時

之質者. 小雅云. 質信也. 家語云. 明王之治百

姓. 其化可守. 其言可復. (伏音)其跡可履. 故其

信如四時也. 呂氏春秋云. 天地之大. 四時化

常. 其信至也. 春秋感精符云. 人主與日月同

明. 四時合信也. 今以聖人應物. 事如四時春

秋冬夏. 至時必應也. 直以虛無爲體者. 有

本上句無之字. 則應云信若四時質直. 此句

則云以虛無爲體. 今依前釋直字向下也. 直

者但也. 獨也. 但以聖心虛無. 故不可取. 旣不

可取. 是則無相. 無相故無生無滅也

難曰聖智之無下. 第二番也. 般若無知. 此

是聖智之無. 惑智性空. 此是惑智之無也. 般

若無知. 亦無生滅. 惑智性空. 亦無生滅. 兩無

何異耶. 答曰聖智之無者無知下. 聖智無有

知. 惑智知體. 皆無別也. 所以無者是義也. 雖

同言無. 其義各異也. 何者夫聖心虛靜下. 謂

聖心無執著也. 無有執著之知. 而言其空

也. 可曰無知下. 可名此爲無知. 不得名爲知

空也. 惑智有知下. 謂惑智有執著也. 有此執

著之知. 而言其空也. 可曰知無下. 可名此

爲知空. 不得名爲無知也. 無知卽般若之無

下. 般若無取相. 故曰無知. 惑智體性空. 故曰

知無. 知無卽是眞諦之實相耳. 言用卽同用

異下. 論用則本同成異. 論寂則本異成同也.

同故無心於彼此下. 言同邊則彼此無差別.

言異邊則彼此各有殊. 謂般若有照境之力.

中	欄

眞諦有發智之功也. 亦可言異. 則般若有鑒

照有功. 眞諦無也. 是以辨同者下. 言同者. 謂

異法爲同也. 言異者. 謂同法爲異也. 斯則不

可得而異下. 究竟言之. 不可得定異. 不可得

定同也. 何者內有獨鑒之明下. 釋前寂同而

用異也. 內有獨鑒之明. 卽般若用也. 外有萬

法之異. 卽眞諦用也. 萬法雖異下. 雖有實理.

要以般若照之. 方得顯也. 內外相與以成其

照功者. 由內見外. 由外發內. 故曰相與也. 此

聖所不能同用也者. 此卽用異. 聖人不能令

同也. 內雖照而無智下. 照而無知. 卽是智

寂. 實而無相. 卽是境寂. 兩法體性同皆是無

也. 內外寂然相與俱無者. 兩法皆寂. 俱是

空也. 此聖所不能異寂者. 此卽寂同. 聖人不

能令異耳. 豈曰續鳧截鶴下. 此語出莊子. 莊

子外篇騈拇章云. 長者不爲有餘. 短者不爲

不足. 故鳧脛雖短. 續之則憂. 鶴脛雖長. 斷之

卽悲. 故性長長非所斷. 性短短非所續. 今借

此語. 以明境智雖異而同. 不待同而後同也.

夷平也. 盈滿也. 岳山也. 壑溪也. 誠以不異於

異者. 卽以不異者爲異也. 故雖異而不異者.

旣以不異爲異. 異不可爲異也. 於無異法中

而說諸法異者. 諸不異爲異也. 亦不一相下.

不一不異. 卽非同非異也. 難曰論云言用則

異下. 第三番. 卽就用寂爲難也. 未詳般若

之內卽有用寂之異者. 有本云. 卽有用寂之

異不也. 有本無不字. 今不用不字也. 直問般

若之內何得復有用寂之異乎. 若有不字. 則

是兩端爲有爲無也. 答曰用卽寂下. 更泯用

下	欄

寂也. 寂用體一下. 寂用旣是體一. 同從理出.

而有異名也. 更無無用之寂主於用者. 非謂

離用之外別有一寂. 爲用之主也. 是以智彌

昧下. 彌益也. 逾越也. 聖智彌昧. 其用越明.

聖神益靜. 其應越動也. 豈曰明昧動靜之異

者. 雖云明昧動靜. 又復泯之爲一也. 故成具

云不爲而過爲者. 不爲過於爲也. 無心無識

下. 無心無識. 深復知覺也. 是則窮神盡智下.

謂此二經. 窮盡神妙智慧. 極言象外之談論

也. 卽之明文下. 通謂此般若無知論也. 以此

論之明文. 則聖心無知可於見也. 亦可卽指

此上二經. 爲卽之明文也

隱士劉遺民書問

般若無知論有三章. 第一正是論文. 第二劉

公致問. 第三肇師釋答. 今是第二劉公致問

也. 廬山遠法師作劉公傳云. 劉程之. 字仲思.

彭城人. 漢楚元王裔也. 承積慶之重粹. 體方

外之虛心. 百家淵談. 靡不遊目. 精硏佛理. 以

期盡妙. 陳郡殷仲文□Ｃ桓玄諸有心之士

莫不崇. 拭祿尋陽柴桑. 以爲入山之資. 未旋

幾時. 桓玄東下格稱. 永始逆謀始. 劉便命

□考室林藪. 義熙公侯咸□命皆遜辭以[&FFFF]#.

九年. 大尉劉公. 知其野志沖○. 乃以高尙人

望相禮. 遂其放心. 居山十有二年. 卒有說

云. 入山已後. 自謂是國家遺棄之民. 故改名

遺民也. 初生法師入關. 從什法師稟學. 後還

廬山. 得無知論. 以示劉公. 劉公以呈遠法師.

因共硏盡. 遂致此書. 問其幽隱處. 雖言跡在

於劉公. 亦是遠法師之意也

經數: 一八五九

經名: 肇論疏卷中

頁數: 一八二

上	欄

遺民和南下書有三章. 第一序暄□. 第二

正致問. 第三總結. 今初暄□中. 文有數節. 通

是一段也. 而言和南者. 外國致敬之辭也. 頃

餐徽聞有懷遙佇者. 頃者俄頃. 謂比來也. 餐

者耳中承聞. 如餐食也. 徽美也. 聞者名聞. 雖

是聞字. 而作問音也. 承聞美名懷中遙 思相

見. 故云遙佇. 佇待也. 音寄壅隔增用抱[&FFFF]#

者. 當爾之時. 南是晉. 北是秦. 兩國旣其不

通. 書信難得. 傳寄懷抱. 以此增加[&FFFF]#積也. 弟

子比□下. 有本云枕. 亦可然也. 今此比滯□

疾. 在草澤之中. □猶是疾也. 因慧明道人北

遊下. 謂此已前. 曾有慧明道人向北. 通書信

也. 古人不以形疏致言下. 形雖乖疏. 而情不

言薄. 悟解相關. 卽爲近矣. 而言古人者. 世說

云. □康呂安暫一相思. 則千里命駕. 安時尋

康. 康不在. 見□熹. 熹要安過. 安不應. 直書

門上作鳳字. 古鳳字凡中著鳥. 謂熹爲凡鳥.

故不過也. 是以雖復江山悠○不面當年下.

悠○皆是遠也. 不面當年. 謂當今之年. 不對

面也. 企懷風味. 謂懷抱企慕肇法師體. 風理

味也. 鏡心像跡. 謂鏡照其心於肇法師無知

論. 論如肇法師之像及跡也. 佇待也. 悅□也.

懃勞也. 良信也. 緬然無因瞻霞永歎者. 緬遠

也. 南北隔絶. 無因相見. 瞻望雲霞. 長歎息

也. 有本作遐遠字. 不及雲霞字也. 順時愛敬

者. 順四時自愛自敬也. 冀行李承問者冀望

也. 左傳注云. 行李使人也. 有人云. 古時字

少. 卽以李字當履. 相仍不改. 以至于今. 李猶

是履. 履謂人信行履來往也. 望得書問. 故云

中	欄

承問耳. 伏願彼大衆康和者. 康樂也. 外國法

師常休納者. 什法師也. 休謂休泰. 納謂內

也. 出鄭玄註詩耳. 上人以悟發之1一器而□

玆淵對者. □遇也. 有本作構. 謂架構也. 上人

謂肇法師也. 器謂才器. 悟解發明. 故云悟發.

問答深玄. 故云淵對也. 想開究之功足以盡

過半之思者. 爾雅云. 究窮也. 周易繫辭云. 知

者觀其彖辭. 則思過半矣. 所以然者. 彖謂斷

也. 斷一卦之吉凶. 故名爲彖. 尋易彖辭. 則於

易道思慮通悟. 過於一半. 今謂此論開究般

若義過於半. 如彖辭之開易道也. 故每惟乖

闊憤愧何深者. 爲肇法師能如此開究般若

之理. 故每欲相見. 思惟南北乖闊. 懷抱憤結

愧歎何深也. 彌□者. □嚴也. 恂恂穆穆者. 爾

雅云. 恂恂2慓也. 廣雅云. 恂恂敬也. 王肅注

論語云. 恂恂溫恭貌也. 穆穆和順也. 宿心者.

本心心隱. 今從本志. 故云遂也. 上軌者. 軌是

車軌. 軌訓法也. 通謂佛法爲上軌也. 亦可別

說廬山德衆軌則也. 3感寄之誠日月銘至者.

感遠法師之思. 寄在佛法之中. 至誠明顯. 如

日月也. 而言銘者. 銘記也. 有人云. 銘訓明

也. 明已云誠如日月也. 遠法師頃□履宜者.

履休宜也. 思業精詣者. 心思精業行詣. 詣進

也. 乾乾宵夕者. 周易乾卦九三之爻辭云. 君

子終日乾乾夕□若□. 今用此語也. 言宿夜

精懃也. 自非道用潛流理爲神御者. 說文云.

御者使馬也. 尙書云. 御治也. 4按乘馬曰御.

御馬字經史皆作馭也. 以遠法師用道潛流

於心內. 用理5御心神. 故能然也. 孰以過順

下	欄

之年下. 孰誰也. 誰何也. 過順謂六十已上也.

論誕云. 吾十有五而志于學. 三十而立. 四十

而不惑. 五十而知天命. 六十而耳順. 七十

而6從心所欲不逾矩也. 六十已上老人. 神氣

湛然. 如此懃□也. 所以憑慰旣深下. 仰憑法

7師. 俯慰8思深. 不能仰謝. 故云逾絶也. 此才

運淸俊旨中比允者. 運才思淸雅俊逸. 意旨

中當比深允□也. 易云允當也. 尙書允執其

中. 四海困窮. 天祿永9終. 孔安國注云. 允信

也. 推涉聖文婉而有歸者. 左傳云. 婉曲也. 說

文云. 婉順也. 聖文謂佛經. 推驗佛經. 肇法師

所作. 有旨歸也. 披味殷勤下. 披閱翫味手

不釋也. 眞可謂浴心方等之淵下. 謂肇法師.

將心於大乘水中得浴. 將懷於幽玄之津取

悟. 亦可劉公自云. 今尋此論. 有如此也. 而言

津者. 爾雅云. 津極也. 若令此10辨遂通下. 此

*辨謂無知論也. 宣流天下爲通也. 般若衆

流. 謂諸部般若也. 殆不言而會者. 殆字有多

義. 易云. 殆差也. 廣雅云. 殆敗也. 鄭玄11註云.

殆幾也. 毛長詩傳云. 殆始也. 今依鄭玄也. 殆

者是幾12也. 幾者是近也. 此論若流通天下.

則般若之理. 不待言近可契會也. 可不欣乎

者. 意言欣也. 再言者. 謂大欣也. 廣雅云. 欣

喜也. 然其理微者辭□者. 道理旣幽微. 言

辭則□絶. 如前云. 知非爲知. 欲以通其鑒. 不

知非不知. 欲以13弁其相. *弁相不爲無. 通鑒

不爲有. 又云. 言用則同而異. 言寂則異而同.

同故無心於彼此. 異故不失於照功等. □是

言語□絶處也. 唱獨者應希者. 謂肇法師. 唱

經數: 一八五九

經名: 肇論疏卷中

頁數: 一八三

上	欄

[&FFFF]#般若無知之義. 文理獨絶. 難應和也. 其事

者. 文選宋玉對楚王問云. 客有歌於□中者.

其始曰下里巴人. 國中屬而和者數千人. 其

爲陽阿1□露. 國中屬而和者數百人. 其爲陽

春白雪. 國中屬而和者數十人. 引商引羽雜

以流徵. 屬而和不過數人. 是其曲彌高. 和

彌寡也. 苟非絶言像之表下. 若絶言像之人.

則無所復疑. 且非其人. 則執文多滯. 謂言般

若是智. 不得無知也. 言謂文言. 像謂象辭也.

意謂2若以緣心3智之章下. 歎前答中善巧

也. 婉轉謂□曲皆無也. 無所間然. 謂無有間

阻不通處也. 但暗者難可頓曉下. □問意也

方言云. 曉明也. 餘疑如後問也. 想縱容之

暇復能粗爲釋之者. 廣雅云. 縱容擧動也. 國

語云. 暇閑也. 粗略也. 然書中縱容字皆單作.

今此論諸本皆作縱容也. 釋者. 4小雅云. 釋

解也. 字林云漬米. 今謂解釋問義. 如漬米之

釋也

論序般若之體下第二正致問也. 文中有

二. 前通問. 後別問. 今初. 通之中. 先牒前文.

然後作問也. 夫聖心冥寂下. 正作問也. 謂冥

然寂然. 理之至極. 與空無同也. 不疾而疾

不徐而徐者. 謂至人神變寬急也. 不疾而疾.

則無定疾. 不徐而徐. 則無定徐也. 此語出莊

子. 莊子外篇天道章云. 桓公讀書於堂上. 輪

扁□輪於堂下. 釋□鑿而上問桓公曰. 敢問

公之所讀者何言. 公曰. 聖人之言也. 曰聖人

在乎. 公曰. 已死矣. 曰然則公之所讀者. 古人

之糟粕而已矣. 桓公曰. 寡人讀書. 輪人安得

中	欄

議. 有說則可無說則死. 輪扁曰. 臣也. 以臣之

事觀之. □輪徐則甘而不固疾. 則苦而不入.

不徐不疾. 得於手應於心口不能言也. 而有

數存乎. 其間臣不能以喩臣之子. 5臣之子亦

不能受之於臣. 是以行年七十而老. □輪古

人與其不可傳者死矣. 然則公之所讀者. 古

人之糟粕已矣. 是以知不廢寂下. 明動靜不

二也. 運物成功者. 運轉衆生. 令向善道. 功業

成也. 雖處有名之中而遠與無名同者. 老子

云. 無名天地6之始. 有名萬物之母. 意云有

名是有也. 無名是無也. 聖人雖在有而同無

也. 斯理之玄固常所彌昧者. 爾雅云. 固久

7也. 彌益也. 昧冥也. 此理玄妙. 常來久所昧

處. 非但於今論方始生疑也. 但今談者下. 第

二別問也. 總有三問. 第一問智體是有8知是

無*知. 第二問照境有相無相. 第三問境智相

對有是無是. 有當無當. 今初. 言談者. 自謂

也. 所疑於高論. 謂疑於肇法師之論耳. 欲心

聖心之異者. 爲有知邪爲無知耶. 爲謂窮靈

極數妙盡冥符耶者. 此是有知也. 爲當窮般

若之靈照. 極聖智之心數. 妙能盡知冥符法

性耶. 爲將心體自然靈9□獨感耶者. 爲當般

若之體自然無知. 精靈恬泊. 不與衆生相感

應耶. 然則寂照之名故是定慧之體者. 雖無

所不知. 以慧爲體. 故是知也. 而言定者. 定心

知法. 名爲定慧耳. 此言定慧爲體. 猶是十大

地中心數定也. 慧以爲般若體耳. 十心數者.

所謂想欲觸慧念思解脫境定受也. 則群數

之應固以幾乎息矣者. 若自然寂□無所感

下	欄

應. 此則無知. 固者. 易10注云. 固牢也. 幾者. 此

字凡有三音. 一者機音. 二者紀音. 三者祈音.

易云. 知幾其神乎. 又云幾者乘之微. 此是機

音也. 如人幾歲. 此是紀音. 今云幾者是祈音

也. 論語云. 不幾乎一言而可以興邦. 此是

11紀音也. 左傳*注云. 幾近也. 郭象注莊子云.

幾盡也. 夫心數旣玄下. 覆前句也. 聖人心數

旣玄. 何謂更有其照. 照謂慧也. 略不言定. 具

足應言心數旣玄. 何得孤運定慧. 12以定慧爲

體乎. 神13淳化表下. 覆後句也. 聖人旣心神

恬泊淳和. 在世間之表. 何得復有慧明獨存.

不與衆生相應會乎. 當有深證者. 應當有別

深證悟. 更爲我*辨之. 廣雅云. *辨別也. 疑者

當以下. 第二問照境有相無相也. 文中有二.

前明睹變之知應是有. 後明睹變之知異無

相. 睹變之知若是有. 何得言無知. 睹變之

知異無相. 當知必是有也. 撫會者. 撫化衆生.

與緣契會也. 應機者. 應接機緣也. 睹變者. 睹

見變動也. 而論旨云本無惑取者. 汝論但云

無有惑取之知. 不可以知名之. 而未言所以

不惑取之意者也. 謂宜先定聖人下. 第二明

睹變之知異無相也. 爲當見空爲當見有耶.

見無相卽是見空. 見變動卽是見有. 而言14惑

者. 兼見有也. 若睹其變下. 若見變動. 卽是有

相非無相也. 若唯15照無相下. 若俱見空. 則

不見有衆生可撫16接敎化也. 無會可撫而有

撫會之功下. 旣無會可撫. 何言聖人有撫會

之功耶. 幸復誨之者. 幸復示誨. 誨敎也. 論云

無當則物無不當下. 第三明境智相對有是

經數: 一八五九

經名: 肇論疏卷中

頁數: 一八四

上	欄

無是有當無當也. 先牒. 後難. 今初牒也. 夫

無當下. 正難也. 無當而物無不當. 乃是當

無. 故云至當. 無是而物無不是. 乃是是無. 故

云眞是. 斯則有是有當. 何謂無是無當乎. 若

謂至當非常當下. 若言當無爲至當. 非謂當

有是常當. 1是無爲眞是. 非謂是有之常是

者. 理固應然. 常是常當是惑. 至當眞是是悟.

此兩義本別. 不須論也. 汝論本意亦不謂至

當非常當爲非當. 眞是非常是爲非是也. 以

□其惑者. □遣也

論至下第三總結也. 詳省者. 詳審省察也.

亦好相領得者. 得汝意也. 但標位似各有本

者. 遠法師以法性爲宗本. 謂性空非法性. 肇

法師以性空爲眞諦. 與遠法師不同也. 頃兼

以班諸有懷者. 2班者班3賦也. 出爾雅. 案賦

分布也. 有懷謂有懷抱悟解人也. 屢有擊其

節者. 謂多有擊難要節之人也. 而恨不得與

斯人同時者. 歎4訝肇法師5云. 能恨不得同

時也. 彼時諸人. 知是肇法師所作. 而云爾者.

借古事以美之. 故云然也. 史記云. 蜀人揚得

意爲6狗監侍上. 上讀子虛賦而美之曰. 獨

不與此人同時哉. 得意曰. 臣邑中司馬相如.

言爲此賦. 上驚乃召問相如. 相如曰有是. 然

此乃諸侯之事. 未足觀. 請爲天子遊獵賦. 賦

成奏之. 天子大悅. 今言諸人之美肇論. 如漢

武帝之7子虛賦. 故歎不同時也

答劉隱士書

論有三章. 此下第三肇法師釋答也

不面在昔佇想用勞下答書亦有三章. 第

中	欄

一□暄□. 第二正答. 第三總結. 今初. □暄□

中. 乃有兩書. 前略後廣. 所以然者. 古人作書

皆有重遍. 前略後廣. 時使然也. 今言不面

在昔者. 此是古維摩經中語. 彼經云. 維摩詰

語文殊師利言. 不面在昔辱來相見. 意言昔

來未曾對面也. 旣未曾對面. 故佇想用勞. 佇

待也. 用以也. 披尋反覆欣若暫對. 尋來書及

問. 欣喜如暫對面也. □風屆節下. 爾雅云. □

風北風也. 今謂以方言之. 是謂北風. 以時言

之. 是謂秋風也. 屆至也. 佳者好也

服像雖殊妙期不二下廣書也. 一道一俗.

故云服像殊也. 身雖有殊. 心期不別也. 有本

單作其字也. 江山雖緬理契則□者. 一南一

北. 故云江山緬. 8緬遠也. 處雖緬遠. 契理相

近也. 契謂木契. 喩理合也. 所以望途致想

虛襟有寄者. 爲心期不二理契相□. 故望途

路. 常寄懷抱. 在於劉公也. 君旣遂嘉9遯之

志標越俗之美者. 易有*遯封. *遯有嘉*遯肥

*遯. 今言嘉*遯. 嘉者善也. *遯者隱也. 字林

云. *遯者遷逃也. 劉公本有隱心. 今得遂志.

超越俗人. 故稱爲美. 獨恬事外歡足方寸者.

恬靜也. 謂10眞居山在人事之外. 心中歡悅.

方寸是心也. 每一言集何嘗不遠者. 每有聚

集言論. 皆深遠也. 古賢誡子書云. 昔侍座

於先帝時. 有三長史. 俱來會座. 帝謂之曰. 爲

官長者. 當淸當愼當勤. 此三者. 何患不治乎.

及去. 帝謂余曰. 必不得已而去. 於斯三者何

先唱爲本. 對曰. 愼乃爲本. 夫淸不必有愼愼

無不淸. 猶仁者必有勇. 勇者不必有仁也. 帝

下	欄

曰. 卿擧比來愼者爲誰. 乃擧數人. 帝曰. 卿所

擧人. 亦各其愼. 然天下至愼其唯阮嗣宗. 每

與之言. 言及懸遠. 未嘗藏否人物. 今用此

事也. 喩林11下雅詠高致悠然者. 晉朝12□康.

阮藉. 阮咸. 山濤. 王戎. 向秀. 劉靈等七人. 在

於山陽竹林俱隱. 不事王侯. 高尙其志. 今謂

劉公如此也. 淸散未期厚自保愛者. 淸閑散

適無有期限. 願自保養愛護也. 願彼山僧無

恙道俗通佳者. 于時遠法師在山. 徒衆七百.

今言此衆也. 爾雅云. 恙憂也. 風俗通. 恙病

也. 易傳云. 上古患恙蟲食其心. 凡相問曰. 無

恙乎. 道卽僧衆. 俗謂俗人. 于時有雁門周續

之豫章雷13次宗南陽宗九及劉公等. 同在山

隱. 今謂此諸俗人也. 承遠法師勝常以爲欣

慰者. 肇法師年少. 遠法師老宿. 南北乖隔. 二

國不同. 未曾相見. 而遙相欽敬. 故承勝常而

欣14喜爲慰也. 雖未淸承然服膺高軌者. 遠法

師是安法師弟子. 名高一代. 高僧傳云. 廬山

釋慧遠. 承習有宗. 天下學士. 皆取折中. 今肇

法師. 亦[&FFFF]#○也. 雖未曾淸耳稟承. 然亦服膺

遠法師高軌. 服膺謂以胸臆服地稟受也. 高

軌謂高行也. 企佇之勤爲日久矣者. 企望佇

待已久也. 公以過順之年下. 歎遠法師德也.

以六十已上老年. 神氣湛然益嚴也. 養徒幽

巖抱一沖谷者. 養徒衆在幽山中也. 拘一者.

懷道也. 老子云. 載營魄抱一能無離乎. 又云.

少則得多則15惑. 是以16聖人. 抱一爲天下式.

今借此語爲用也. 遐邇仰詠者. 遐遠. 邇近

也. 何美如之者. 無美可比也. 每亦翹想一隅

經數: 一八五九

經名: 肇論疏卷中

頁數: 一八五

上	欄

懸庇□岸者. 云我每向東南隅. 翹心想望遠

法師也. 遠法師. 道德高遠. 欲似雲□之岸

也. 亦如雲□. 如涯岸也. 亦可直指東南雲□

之涯岸也. 而云庇者. 爾雅云. 庇蔭也. 無由寫

敬致慨良深者. 無因由至彼申寫敬仰. 良深

慨歎. 良信也. 君淸對終日下. 謂劉公常對遠

法師. 多歡賞也. 此大衆者. 京師什法師徒衆

也. 于時□譯徒衆. 凡有三千耳. 如宜者. 如常

休宜也. 秦主道性自然者. 此是後秦主姚興

也. 今歎姚興之道德耳. 然道德兩字. 道經云.

要人多式之. 不1時精*辨. 釋名云. 道導也. 所

以通導萬物. 說文. 德得也. 外得於人. 內2得

於已. 3今謂理之自然爲道. 人能行4卽爲德.

何以明之. 老子云. 有物混成先天地生. 寂兮

寥兮. 獨立而不改. 周行而不殆. 可以爲天

下母. 吾不知其名. 字之曰道. 又云. 道可道非

常道. 名可名非常名. 是謂道也. 又云. 生而不

有. 爲而不恃. 長而不宰. 是謂玄德. 又云. 上

德不德. 是以有德. 下德不失5德. 是以無*德.

是謂德也. 今先歎秦王道性. 然後歎其有德

耳. 司馬彪云. 性者人之本. 蔡邕勸學云. 性者

心之本也. 天機者. 機心也. 莊子云. 其嗜欲

深者天機淺. 今言秦王天機深. 故超邁凡俗

也. 城塹三寶下. 歎其德也. 與三寶作城塹. 以

弘道爲事務也. 由使異國勝僧遠方而至者.

由秦王有德故. 異國勝僧等. 方從遠國來也.

靈鷲之風萃乎玆土者. 佛在靈鷲山說法. 今

謂此風萃集於此也. 領以遠擧下. 當時有僧.

姓支. 名法領. 往西域6歸. 華嚴等諸大乘經.

中	欄

今言其遠向異國得方等經. 與千載下爲津

梁. 梁謂橋梁也. 請大乘禪師一人者. 佛馱

7跋陀羅也. 此人博學. 善解華嚴. 而以禪觀

爲行. 于時慧觀慧嚴等向西域. 於彼請一大

德東歸. 彼土大德平章. 非佛馱*跋陀羅不

可. 遂共來此. 正當什法師來. 時至長安. 然其

意氣高邁. 禪觀深遠. 謂什法師曰. 觀君所譯.

未出人意. 因何乃得高名. 什法師曰. 由吾老

朽爲衆所推. 何必德稱美談也. 復緣向門徒

說云. 吾見本國. 五舶發來. 人或漏泄此語. 僧

8[&FFFF]#等以爲顯異惑衆. 集僧□之. 禪師曰. 吾

身若色9著. 去留甚易. 但懷抱未申. 以爲恨

耳. 於是出藍田關. 南至[&FFFF]#州. 廬山遠法師遣

人迎之. 屈入山□譯10禪經. 從其稟受禪法.

乃作解□書送長安. 解其□事. 以爲說在同

意. 非爲異人. 不是顯異惑衆. 其復遂下宋都.

譯華嚴經. 今之華嚴是也. 今言其未□時事

耳. 三藏法師一人者. 弗若多羅也. 高僧傳云.

弗若多羅. 出十誦律. 三分獲二. 而多羅卒. 曇

摩流支續譯. 言二藏者. 是多羅未卒時事也.

又此是曇摩流支. 何以明之. 以文言本末精

悉. 則是譯律已了. 故知然也. 又此是佛陀耶

舍譯四分律. 何以明之. 佛陀耶舍至長安. 秦

王請其譯四分律. 然耶舍曰. 無本. 但誦文而

已. 始欲遣人書出. 秦王疑其遺忘. 乃遣耶

舍誦戶籍藥方數萬言. 明日覆之. 不遺一字.

遂請誦出律本. 令人書之. 然後□譯也. 毘婆

11沙師12一人者. 曇摩掘多也. 道標師舍利弗

阿毘曇論序云. 弘始九年. 曇摩掘多. 曇摩耶

下	欄

舍等. 命書梵文. 至十年尋應合出. 但以彼此

不相領悟. 恐未盡善. 至十六年漸閑秦語. 令

自宣譯. 然後筆受. 什法師. 是弘始十一年

13卒. 今作答書. 是什法師在14世之事. 正言

15出未言□譯. 明知是弘始九年事也. 什法師

於大石寺下. 言上諸人共什法師出新經也.

法藏淵曠下. 淵深曠大. 謂經論日多. 故云異

聞也. 夙夜匪懈者. 毛詩云. 夙夜匪懈. 以事一

人. 一人謂天子也. 匪不也. 懈怠也. 邕邕肅肅

者. 邕邕和也. 然邕字與16壅字義同. 是和. 書

云致之*壅熙. 亦是和義. 爾雅作邕字也. 肅

謂齊整也. 本末精悉若睹初暇者. 律本具足.

欲似佛初暇. 時問中事發言17奇新者. 時時問

其事. 言語奇異也. 猥參嘉運者. 猥衆也. 衆多

也. 謂數參預善事耳. 自不睹釋迦祇桓之集

下. 自謂獨自也. 獨不見祇桓盛集爲恨. 餘無

所恨也. 字林云. 自從也. 而慨不得與淸勝君

子同其法集者. 謂不得與劉公同此集爲恨

耳. 生上人頃在此下. 18竺道生也. 數年謂過

三年已上也. 言話者. 禹邁反. 毛詩云. 其維哲

人告之話言. 古訓云. 話言古之善言也. 說

文云. 會合善言也. 謂生法師語話之間. 常稱

歎劉公也. 中19途還南君得與相見者. 中途歸

南. 故君得相見也. 未更近問□20□者. 近更

不得書問. □□□□也. 威道人至得君念佛

三昧詠下. 似是劉公寄附也. 遠法師作念佛

三昧詠及序. 劉公等皆和. 今言其事也. □遠

法師集. 此但有三昧詠序. 無三昧詠及和. 收

集不謹也. 序云. 夫稱三昧者何. 思專想寂之

經數: 一八五九

經名: 肇論疏卷中

頁數: 一八六

上	欄

謂. 思專則志一不撓. 想寂則氣虛神朗. 氣虛

則智恬其照. 神朗則幽無不徹. 斯二乃是自

然之玄符. 會一而致用也. 此作興寄旣高者.

興謂1與喩. 寄謂寄意. 子夏詩序云. 詩有六

義. 一曰風. 二曰賦. 三曰比. 四曰興. 五曰雅.

六曰頌. 今言興卽興也. 寄卽比也. 有本作奧

奇非也. 辭致淸婉者. 辭章2情雅[&FFFF]#致婉媚

也. 能文之士率稱其美者. 解文人皆稱善也

可謂遊涉聖門□玄之唱者. 此念佛三昧詠.

可謂遊涉聖人門戶. □擊玄3旨之妙唱也. 因

來何少者. 怪因4行附來者少耳. 什法師以午

年出維摩經者. 弘始八年屬午也. 條記誠言

者. 記誠信之言也. 義承有本者. 謂承什法

師也. 來問婉切難爲□人者. 婉曲切要難酬

答也. □人者. 莊子雜篇徐無鬼章云. 莊子送

葬. 至惠子之墓. 顧謂從者曰. □人以□5□

其鼻端. 若蠅翼. 使匠石□之. 匠石運斧成風

而□之. 盡堊而鼻不傷. □人立不失容. 宋

6無君聞之. 召匠石曰. 嘗7試爲寡人爲之. 匠

石云. 臣嘗能□之. 然臣質已死久矣. 自夫

子之死也. 吾無以爲質矣. 吾無與言矣. 郭象

注云. 非夫不動之質忘言之對. 則雖有至言

妙□. 而無所取之. 今謂劉公之問. 事同匠石.

肇公之答. 事同□人. 問能而答難也. 貧道思

不關微兼拙於筆語者. 思慮不關涉於幽微.

筆語復非巧妙. 小雅云. 關達也. 微無也. 且至

趣無言下. 至理不可說. 卽不二法門也. 如什

法師共佛陀耶舍. 在秦王座. 秦王問實相義.

二人相視竟無所答也. 云云不已者. 云言也.

中	欄

已止也. 雖復多言. 無所論*辨也. 聊以狂言

者. 妄言也

疏云稱聖心8者冥寂理極同無下第二章

正答問也. 文亦有二. 前通答. 後別答. 今初

也. 以此爲懷自可忘言內得下. 理旣深玄. 忘

言心內自得. 所不論耳. 復何足以人情之所

異下. 何足何得也. 據孝經何足猶何能也. 人

情淺近. 至理深遠. 何得以近情而心遠理耶

疏9云談者謂窮靈極數妙盡冥符下第二

別答前三問. 卽爲三章. 今答第一智體有知

無知問也. 文中有四. 第一正答問. 第二*辨

聖心. 第三斥謂情. 第四詰謬計. 雖有四章. 通

是答問. 今初牒其前言也. 意謂妙盡冥符不

可以定慧爲名者. 妙盡冥符. 此是般若之心.

一相不二. 何得言其中有定慧二名耶. 靈□

獨感不可稱群數以息者. 此是般若之心. 無

不鑒照. 何得言不應群數耶. 兩言雖10殊妙

用常一者. 妙盡冥符爲一言. 靈泊獨感爲一

言. 一是動也. 一是靜也. 於我見跡則動靜有

異. 於聖本心則動靜不二也

何者夫至人玄心默照下第二*辨聖心也.

*辨聖心卽以釋前答也. 文中有二. 前離*辨

聖心離釋兩意. 後合*辨聖心合釋兩意. 今先

*辨聖心. 然後釋妙盡冥符不可以定慧爲名

也. 玄心謂心合玄理也. 默照謂潛照幽微也.

理極同無. 謂見空無之理. 卽與無同. 11無同

故爲極也. 旣曰爲同同無不極者. 旣與無同.

卽是極智. 無有不極之義也. 何有同無之極

而有定慧之名者. 旣與虛無理同. 名之爲極.

下	欄

何得於此極智. 更有定慧兩名耶. 定慧之名

非同外之稱耶者. 言此兩名是同無極智外

名. 不關極智體也. 若稱生同內有稱非同者.

若定慧二名生於同無極智之內者. 有此二

名. 則非同無之智矣. 若稱生同外稱非我也.

若定慧兩名生於同無智外. 此之二名不關

於智. 我謂智也. 又聖心虛微妙絶常境下. 釋

前12虛泊獨感不可稱群數已息也. 虛微謂虛

無微妙也. 常境謂常人境界. 聖心不同. 故云

妙絶世. 感無不應會無不通者. 有感皆應. 故

無不應. 有會必通. 故無不通也. 冥機潛運

其用不勤者. 冥機謂神心. 神心潛用. 不勤勞

也. 毛長詩傳云. 勤勞也. 爾雅云. 勤病也. 何

爲而息者. 應化不息也

且夫心之有也下第二合辨聖心合釋兩意

也. 而其心之有者. 凡論心之所以爲有者. 以

其謂法而有故名心有耳. 有13自不有故聖心

不有有者. 有法當體. 自非是有. 故聖心不

以有爲有耳. 不有有故有無有者. 不以有法

爲有. 故知有非是有也. 14無有故則無無者.

法旣非有. 亦非是無也. 無無故聖心不15有不

無者. 前言無有. 此言無無. 法體旣其無有無

無. 所以聖心不有不無耳. 不有不無其神乃

虛者. 聖心不有不無. 乃爲虛妙. 何者夫有

也無也心之影響也下. 覆疏釋前聖心不有

不無也. 聖心非有. 妄謂爲有. 聖心非無. 妄謂

爲無. 有無之於聖心. 如影響之於形聲. 非眞

本也. 言也像也影響之所攀緣者. 攀緣影響

之有無. 故有言象. 非謂影響之有無於言象.

經數: 一八五九

經名: 肇論疏卷中

頁數: 一八七

上	欄

文語到說. 故云爾也. 何者. 緣心謂有故言有.

謂無故言無. 緣此有有無之心. 故有有無之

言1彖耳. 言象. 謂易2云. 文言象詞. 以喩說有

說無之言. 象有象無也. 喩如說有. 是塊然

之有. 說無. 是豁爾之無. 塊然是物塊. 豁爾是

虛空. 此皆象也. 卽此象上有有無之言耳. 有

無旣廢下. 聖心非有非無. 故云旣廢. 不得妄

謂爲有爲無. 故云心無影響也. 影響旣淪則

言像莫測者. 聖心旣非有非無. 則不可言有

言無. 象有象無. 言象所不能測得聖心也. 言

像莫測則道絶群方者. 易言方以類聚物以

群分. 今謂聖心不可言有言無. 則與群方諸

類永絶也. 道絶群方故能窮3盡極數者. 以

與群方永絶. 故窮盡靈智. 究極心數也. 窮靈

極數乃曰妙盡者. 以窮極故. 能無所不知. 無

所不鑒. 故云妙盡也. 妙盡之道本乎無寄者.

旣云妙盡. 卽是般若. 旣云般若. 何有寄著耶.

無寄在乎冥寂者. 旣云無寄. 所以冥然寂然

也. 冥寂故虛以謂之者. 旣云冥寂. 則無有名

字. 而云般若者. 虛假爲名也. 妙盡在乎極數

者. 旣云妙盡. 必窮心數也. 極數故數以應

之者. 雖云極數. 能以數應. 如經中說變化云

爲無所不作也. 數以應之故動與事會者. 以

心數應物. 有感必臨. 無不契會也. 虛以謂之

故道超名外者. 假立名字. 所以超名字之外

也. 道超名外因謂之無者. 以聖心超名字之

外. 莫知何名. 故名無心耳. 動與事會因謂之

有者. 以聖心應物. 故名有心耳. 謂之有者應

夫4謂有下. 謂聖心5謂爲有者. 應彼謂有之

中	欄

人. 强謂爲有. 聖心不然也. 故經曰聖智無知

下. 引經爲證. 此是大品經之大意. 無的文也.

又是思益經意. 彼經云. 我得6涅槃時. 唯得

諸法畢竟空性. 以無所得故得. 以無所知故

知也. 此言無相寂滅之道者. 此經云無相之

道也. 又釋此無知無爲之言. 言無相之道也.

有本云. 此無言無相寂滅之道. 謂此無知無

爲. 是無言無相之道耳. 豈曰有而爲7有下.

豈曰者. 言不如此也. 言有未必爲有. 言無未

爲無. 動靜亦然耳

而今之談者多卽言以定旨下第三斥謂情

也. 今之談者. 謂多時講論之人. 亦可指劉公

也. 多卽言以定旨. 謂執文取定也. 尋大方

而徵隅懷前識以標玄者. 老子云. 大方無隅.

又云. 前識者道之華. 8以標玄也. 而言前識.

今言至理大方無隅. 何以微責其隅. 前識非

玄. 何以懷前識以標玄也. 而言前識者. 河上

注云. 不知而言知. 爲前識也. 存所存以必當

者. 存彼所存之法. 以爲必當理也. 所存者.

謂聖人有心也. 是以聞聖有知謂之有心下.

聞知定謂知. 故謂知爲有. 聞無定謂無. 故謂

無爲空也. 有無之境邊見所存下. 有無二邊.

名爲邊見. 邊見之人. 存此有無. 此有無二見.

不是中正不二之道也. 何者萬物雖殊然性

本常一者. 一謂無相空也. 不可而物然非不

物者. 不可爲有物. 然後非無物也. 可物於物

則名相異陳下. 有本直云可物. 則名相異陳.

理亦無爽. 望9不句例. 則可物於物本是也.

以物爲物. 故云可物於物. 不以物爲物. 故云

下	欄

不物於物. 名相10爲陳謂有也. 物而卽眞謂空

也. 是以聖人不物於物下. 不以物爲有物. 不

以物爲無物也. 非有所以不取非無所以不

捨者. 杜預注春秋云. 捨置也. 非有故不可取.

非無故不應捨也. 不捨故妙存卽眞下. 爾雅

云. 靡無也. 以不可捨故. 卽是眞空. 以不可取

故. 無因有名相也. 故經曰般若於諸法無取

無捨下. 大品經也. 此攀緣之外下. 此是思慮

之外至理. 故不可以有無詰責也

請詰夫陳有無者下第四詰謬計也. 詰責

謬計聖心爲有之人也. 夫智之生也極於相

內者. 此言凡智也. 世諦有相. 故凡智有知. 凡

智之生起. 於有相之內. 不過此也. 法本無相

聖智何知者. 此言聖智也. 聖智見眞諦. 眞

諦無相. 故聖智無知也. 世稱無知者下. 世間

凡言無知者. 是木石等法也. 靈鑒幽燭形于

未兆者. 此是聖智也. 聖智靈鑒. 照見幽微. 未

形之事已見也. 形者現也. 于者於也. 兆謂卦

兆也道無隱機寧曰無知者. 無有隱機之道.

而不知也. 機者微小也. 以靈鑒幽燭11及道無

隱機而義. 寧可言無知乎. 亦可靈鑒幽燭爲

一義. 形于未兆爲 一義. 道無隱機爲一義也.

且無知生於無知無無知也者. 無知者. 謂無

所知也. 以無所知故云無知. 此無知之名. 生

於無識也. 知者聖智也. 聖智無彼無知. 故云

12無知無無知也. 無有13智也謂之非有下. 無

有故言非有. 無無故言非無也. 所14也虛不失

照下. 虛是無也. 照謂有也. 虛而照. 無卽有

也. 照而虛. 有15則無也. 泊然永寂靡執靡拘

經數: 一八五九

經名: 肇論疏卷中

頁數: 一八八

上	欄

者. 泊然謂恬泊也. 拘謂拘執也. 言寂滅故不

可執也. 孰能動之令有下. 誰能起動令其有.

安靜令其無耶. 故經曰眞般若者非有非無

下. 大品經意也. 何則言其非有者下. 其謂聖

心也. 言聖心非有者. 非是有相之有耳. 但言

非有. 不得遂是無. 故云非謂是非有. 非有是

定無也. 言聖心非無者. 非是無物之無耳. 但

言非無. 不得遂是有. 故云非謂是非無. 非

無是定有也. 如東西中三處相望. 言中非東.

不言卽是西也. 言中非西. 不言卽是東也. 准

前作語. 應云言其非東者. 言其非是東. 非謂

是非1非東. 東是定西也. 言其非西者. 言其

非是西. 非謂是非西. 非西是定東也. 問曰. 言

其非有者. 可言非是有. 何得非非有. 言其

非無者. 言其非是無. 何得非非無. 以非有非

無是中故也. 東西中亦准於此. 言其非東者.

言其非是東. 何得非非東. 言其非西者. 言其

非是西. 何得非非西. 以非東非西是中故也.

答. 若非有非無是中. 何勞別用中名乎. 東西

中亦爾也. 又非東未必卽是非東. 南北亦非

東也. 非西2直非西未必卽是非西. 南北亦

非西也. 以非東非西. 形非有非無. 則可知矣.

非有非非有下. 覆疏前語耳. 是以須菩提終

日說般若下. 大品經文也. 彼經云. 諸天子聞

須菩提說般若. 天子云. 諸夜叉語言尙可解.

須菩提所說不可解. 須菩提言. 諸天子不解

不知耶. 我無所說也. 此絶言之道下. 此謂般

若絶言語道不知. 何以傳之也. 而言知何以

傳者. 不知所傳也. 如古詩云. 枯桑知天風

中	欄

海水知天寒. 言不知也. 枯桑無葉. 所以不知

天風. 海水不凍. 所以不知天寒. 知乃是不知

耳. 庶參玄君子下. 庶望也. 爾雅云. 庶幾尙

也. 尙謂冀尙. 冀尙亦望之別名也. 謂劉公旣

參契玄理之耳

又云宜先定聖心所以應會之道下第二答

前第二境智有相無相問也. 前第二問中文

有兩段. 前明睹變之知應是有. 後明睹變之

知異無相. 今先答後問. 然後答前問也. 談者

似謂無相與變下. 談者卽劉公也. 言不一者.

謂異也. 睹變則異乎無相下. 明不一之所以

也. 謂見變動卽是有相非無相也. 見無相則

無所見. 不能撫接應會也. 然則卽眞之義或

有滯也者. 若然則滯經中3色卽是空之義. 色

卽是空故. 名爲眞耳. 經云色不異空空不異

色下. 大品經習應品文也. 若如來旨下. 若如

所難來意. 則色空別也. 前心見色. 後心見空

也. 若一心見色下. 出其過也. 一心見色. 則唯

是色而不見空. 何謂卽空. 下句反此也. 然則

空色兩陳莫定其本者. 空色各別. 故曰兩陳.

旣其各別. 莫知經中相卽之本意也. 又云空

色兩陳. 不知色爲空本. 空爲色本也. 是以經

云非色者. 釋經本意. 如下說也. 誠以非色

於色不非色於非色者. 誠信也. 信將非色之

言非於色耳. 不是非於非色也. 若非色於非

色下. □難也. 若經云非色於非色者. 則是說

太虛非色爲非4色耳. 此欲明何理耶. 太虛非

色. 凡人共知. 此二眞理. 豈經中所明非色之

本意也. 若以非色於色下. *辨經之本意也.

下	欄

若經言非色非於色者. 明知色不異於非色

耳. 故知變卽無相下. 變卽有也. 無相無也.

色旣卽空. 有卽無也. 群情不同故敎跡有異

者. 人心各別. 故聖敎不同. 說有說空. 言有異

也. 考之玄籍本之聖意者. 楚詞5注云. 考云. 考校

也. 爾雅云. 考成也. 玄籍謂經也. 本謂本盡

6也聖意. 謂至人無心也. 豈復眞僞殊心空有

異照耶者. 尋經意則眞僞不殊心. 空有不異

照. 眞謂眞諦. 僞謂俗諦. 空有亦眞俗也. 是以

照無相下. 旣空有不異. 故照無仍照有. 所以

不失撫會之功. 見有仍見無. 所以不乖無相

之旨也. 造有不異無下. 覆疏上意也. 廣雅云.

造詣也. 小雅云. 造適也. 未嘗不有下. 未嘗未

曾也. 未曾不見有. 此有猶是無. 未曾不見無.

此無猶是有耳. 故曰不動等覺而建立諸法

者. 此是舊大品放光經語耳. 今經云實際也.

實際是平等正覺所知之法7也. 故名實際爲

等覺耳. 亦可言覺謂般若實8際般若等. 故

9詔實際爲等覺. 如涅槃云. 十二因緣名爲智

慧. 經10云如胡11瓜名爲熱病. 何者. 胡*瓜雖

非熱病. 能生執病. 故名熱病. 因緣雖非智慧.

能12證智慧. 故名智慧. 今亦如是. 實際非是

覺. 與覺相似. 故名等覺耳. 以此而推寂用何

妨者. 何得謂異耶. 如之何謂睹變之知異無

相之照乎者. 傷劉公言異也. 之是語助. 不計

義也. [&FFFF]#言如何將睹變之知異無相也. 亦可

云如之何者. 言無如之何也. 無如之何猶是

無奈何也. 汝言睹變之知異無相. 則奈汝何

也

經數: 一八五九

經名: 肇論疏卷下

頁數: 一八九

上	欄

恐談者脫謂空有兩心下第二答第二問

中. 前問睹變之知應是有也. 卽接前變之餘

勢. 因以答之. 恐汝謂兩心有異. 故言睹變

之知是有非無耳. 若能捨已心於封內下. 己

心於封執之內無著. 故云捨也. 玄機謂至理

也. 心至理於事相之外也. 齊萬有於一虛者.

莊子有齊物篇. 今借此意也. 知萬有同一虛

無耳. 曉至虛之非無者. 莊子云. 至虛極守靜

篤. 今借此語. 名至理也. 至理虛無. 是卽色之

無. 非斷無也. 當言至人終日應會下. 知有

卽無. 雖有何妨. 故云應會無所不爲也. 與物

移推. 謂進退同世間也. 乘運撫化. 謂乘機運

撫1萬化也. 未始爲. 謂未曾有爲也. 聖心若

此何有可取者. 答前未釋所以不取之理也.

此何所有2所取而復須釋耶. 有本云. 何有何

取. 言不可取也

又云無是乃所以爲眞是下 第三答前第三

境智相對. 有是無是有當無當也. 亦可如來

言耳者. 亦可如汝來問之言. 但未必然也. 若

能無心於爲是而是於無是者. 無心以是爲

是. 而以無是爲眞是. 此則言有眞是. 亦無

爽也. 當亦然也. 則終日是不乖於無是者. 無

必爲是. 雖是而無. 是當亦然也. 據此言之. 故

前云亦可如來言耳. 但恐有是於無是下. 恐

以有是爲定是. 有當爲定當. 則不可矣. 所以

爲患者. 以此爲病耳. 何者若眞是可是下. 釋

所以爲患也. 則以名相形美惡是生者. 有眞

不眞. 有可不可. 則有美惡二名起. 故有美惡

兩心生. 大爲過患矣. 生生奔競孰與止之者.

中	欄

生而復生. 奔起交競不息. 誰能與其止□也.

是以聖人空洞其懷者. 字林云. 洞字動音. 疾

流貌也. 今謂洞徹空虛懷抱不分別也. 居動

用之域而止無爲之境下. 身在 動用之地. 心

在無爲之界. 跡在可名之3內. 本在絶言之所

也. 寂4寥虛曠莫可5以形名下. 老子云. 寂兮

寥兮. 猶立而不改. 周行而不殆. 釋名云. 無聲

曰寂. 無色曰寥. 6曠也. 莫無也. 今謂至人如

此耳. 而曰眞是可是下. 非劉公也. 旣其如此.

何有眞是可爲是. 至當可爲當乎. 喩曉也. 雅

正也. 旨意也. 恐是當之生下. 恐眞是至當之

名生. 人謂如此耳. 物者人也. 彼自不然何足

以然耶者. 彼謂聖心也. 聖心不如此. 何得言

如此耶

夫言跡之興異塗之所由生也下第三總結

也. 其前書末云. 遠法師亦好相領得. 標位似

各有本. 或當不必理盡同也. 又云. 諸人7屬

有擊節者. 今結意明不同擊節所以也. 言跡

者. 莊子外篇天運章云. 老聃謂孔丘曰. 夫六

經先王之陳跡. 豈其所以跡哉. 今子之所言

猶8跡也. 夫跡履之9出. 而跡豈履哉. 此謂言

之於心. 猶跡之於履也. 言者所喩也. 跡者

能喩也. 又卽以言爲跡. 故云言跡耳. 凡有言

有跡. 異見從此而生也. 而言有所不言下. 言

但言所可言. 所不可言者. 言不能說也. 跡但

跡所可跡. 所不可跡者. 跡不能跡也. 是以

善言言者下. 善以言言於心者. 言所不言10之

處耳. 善以跡11跡於履者. 跡所不跡之處耳.

至理虛玄擬心已差肉乃有言者. 理本絶心.

下	欄

心擬已失. 何肉以言言得理耶. 明我所解者.

不可以言尋也. 恐所示 轉遠者. 所指示更遠

也. 卽如12問書已遠於論. 若更有問答更遠

矣. 庶通心君子下. 謂劉公心悟玄理. 故曰通

心耳. 於文外相心. 不可執文致難也. 而言君

子者. 白虎通云. 可爲人君. 能子萬人. 故云君

子. 今謂大人可爲君長. 故名君子. 子者男子

之通稱也. 如刺吏爲使君. 帝王使人與百姓

爲君子. 卽君長之義也. 若以子萬人爲君子.

則是一人之號. 非餘人所當耳

肇論疏卷中

13東南院本記云

保安元年十一月十一日. 於太宰府點了.

疏本草書. 仍有不定. 後者正之云云

令同法寫點之. □移點敷. 重以正本. 可

□合而已. 如本記云. 覺樹僧都御點也. 尤

可比思(云云)

沙門聖然

肇論疏卷下

釋元康作

涅槃無名論. 幷表上秦主姚興

此論第四明果申涅槃敎也. 論文有二. 前表.

後論. 今初表. 云涅槃之道妙絶言象. 言象苟

絶. 豈有名哉. 而有名者. 假涅槃名也. 旣云假

名. 則實無名矣 . 今明實故. 云涅槃無名. 肇法

師本因秦王而作此論. 論成以上秦王. 故有

此表. 表者表彰. 表己心故. 名爲表也. 古來凡

經數: 一八五九

經名: 肇論疏卷下

頁數: 一九○

上	欄

有四秦秦始皇一也. 名曰亡秦. 符堅二秦也.

名曰前秦. 姚□時三秦也. 名曰後秦. 沮渠蒙

遜時四秦. 名曰僞秦. 今言秦王者. 是後秦姚

□子姚興. 興字略. 有本作秦主. 主亦王也. 白

虎通云. 王者住也. 天下之所歸往. 故名爲王

耳

僧肇言者  表文有二. 前且稱歎秦王. 後明

作論因起. 初文有四. 一歎秦王. 二□涅槃. 三

明國恩. 四自謙退. 今初也. 肇聞天得一以淸.

老子云. 天得一以淸. 地得一以寧. 谷得一

以盈. 萬物得一以生.  侯王得一以天下正.

(音征. 爲始皇名征. 時人爲諱正. 呼以爲征)肇法師. 略取彼意. 文小

改變也. 伏惟陛下叡[&FFFF]#欽明. 叡聖也. [&FFFF]#智也.

欽敬也. 明曉也. 字林云. 陛下階陛也. 言不敢

直指聖人. 指其階陛之下耳. (此倒釋句. 知之)道與神

會. 語倒. 乃是神與道會也. 妙契環中. 語出

莊子. 此以喩中道無生理也. 莊子內篇云. 彼

是善得其偶. 謂之道樞. 樞始得其環中. 以應

乎無窮. 郭象注云. 是非反覆相尋無窮. 謂之

環中. 環中空也. 今言秦王妙契會於此也. 理

無不統. 旣契環中. 諸理皆統. 云無不統也.

故能遊刃萬機. 遊刃及萬機事如前解. 弘道

終日. 終日弘道耳. 語倒也. 威被蒼生垂文作

則. 言秦王威. 被及蒼生. 蒼生者天生也. 莊子

云. 天之蒼蒼其正色也. 書云. 彼蒼上蒼蒼

皆天也. 言垂示文章. 作世間之軌則也. 有本

云. 衣被蒼生. 亦可然也. 周易繫辭注云. 衣被

萬物. 或然不如前也. 所以域中有四大王一

居焉. 莊子云. 道大. 天大. 地大. 王大. 故云四

中	欄

大. 以王能威被蒼生. 垂文作則. 類比餘大

也

涅槃之道下第二□涅槃也. 蓋是三乘之

所歸. 言三乘學人. 皆歸此道也. 方等之淵府.

諸大乘經. 皆名方等. 十二部中. 有方廣部. 方

廣卽方等也. 以其方弘正等. 故云方等. 然方

等所明言跡非一. 莫不皆以涅槃爲窮理盡

性究竟無餘. 故云淵府. 淵者淵池. 府者府

庫. 淵池水深. 府庫財多. 毛詩云. 淵深也. □

[&FFFF]#希夷絶視聽之域. □然[&FFFF]#然. 無聲無色. 故

云絶視聽也. 幽致虛玄殆非群情所測. 測量

也. 言涅槃理致幽深. 非諸人之所測量也. 殆

幾也. 幾近也(其音讀)近非群情能測量也

肇以人1微. 第三申國恩也. 微微少也. 謙

辭耳. 猥衆也. 學肆謂學問之處也. 周禮云. 司

市常以陳肆辦物. 而學中陳引書史. 如市肆

列萬物也. 肆陳也. 今謂習學之處. 名爲學肆

耳. 在什公門下十有餘載. 十九事什公. 三

十一亡. 十餘年也. 雖衆經殊致勝趣非一. 大

品法華等. 各有意趣也. 然涅槃一義. 常以

聽習爲先. 但言聽涅槃義. 不言經也. 尋下論

文. 往往有引涅槃文處. 或可什公亡後. 見涅

槃經也

但肇才識闇短第四謙退也. 識闇才短耳.

漢書云. 蒙荷也. 漠漠不分明也. 爲竭愚不已

如似有解. 竭盡愚心. 自謂不止. 遂如有解也.

然未經高勝先唱不敢自決. 似是見新涅槃

經本. 未有高勝之人先講. 故云不自決耳. 不

幸什公去世諮參無所. 不幸無幸也. 先師旣

下	欄

亡. 何所諮問也. 而階下聖德不孤. 論語. 德不

孤2□. 必有□也. 神契. 謂契於神理. 亦可心

神契會. 不待言也. 目擊道存. 莊子外篇田子

方章云. 仲尼見溫伯雪子不言. 子路曰. 夫子

欲見溫伯雪子久矣. 見之而不言何也. 仲尼

曰. 若夫人者. 目擊而道存. 亦不可以容聲也.

快盡. 說文云. 快喜也. 以啓末俗. 故能振彼玄

風. 啓玆末俗. 至姚興時. 大弘佛法. 今稱此事

也

一日遇蒙答安城侯嵩書問無爲宗極下第

二正明作論因緣也. 文亦有四. 一序作論之

元由. 二明作論之本意. 三重序元由. 四重

明論意. 今初. 言遇蒙答者. 姚興於什法師亡

後. 通四科義. 一通不住法住般若中義. 二通

聖人放大光明義. 三通三世義. 四通一切法

空義. 通第四義云. 夫道者以無爲爲宗. 若其

無爲. 復何所有耶. 安城侯姚嵩作書. 難第一

第二第四. 不難第三三世義也. 難第四義云.

不審明道之者. 以何爲體. 若以妙爲體. 若以

妙爲宗者. 雖在諦先而非極. 若以無有爲妙

者. 必當有不無之因. 因稱俱未冥. □是不二

之道. 故論云. 無於無者. 必當有於有. 有無相

生. 猶脩短之形. 然則有無之津. 乃是邊見所

存. 姚興次第答其所難. 通第四難云. 吾意

以爲道止無爲. 未悟所以宗也

何者. 夫衆生所以久流轉者. 皆由著欲故也.

具如此論文所明. 肇公因此語. 遂作涅槃論.

今言遇蒙答書. 卽此書也. 斯乃下. 已前是姚

興語. 此下肇公稱歎也. 自非道參文殊. 參雜